На основу члана 30. ст. 2, 3. и 4. Закона о финансирању локалне самоуправе ("Сл. лист ЦГ“ бр. 03/19, 86/22, 5/24 и 7/24) и члана 37. Закона о буџету и фискалној одговорности ("Сл. лист Црне Горе’’ бр. 20/14, 56/14, 70/17, 4/18, 55/18, 66/19, 70/21, 145/21, 27/23, 123/23 и 125/23), члана 38 став 1 тачка 7 Закона о локалној самоуправи (’’Сл. Лист ЦГ’’ бр. 2/18, 34/19, 38/20, 50/22 и 84/22), члана 36. став 1 тачка 7 Статута Општине Беране (Сл. лист ЦГ – Општински прописи бр. 42/18) и тачке 2 Одлуке о распуштању Скупштине Општине Беране (''Сл. лист ЦГ'' бр. 96/24), Одбор повјереника Општине Беране на сједници одржаној дана **10. 01. 2025.** године, донио је

О Д Л У К У

О ПРИВРЕМЕНОМ ФИНАНСИРАЊУ БУЏЕТСКИХ КОРИСНИКА ОПШТИНЕ БЕРАНЕ ЗА ПЕРИОД ЈАНУАР-МАРТ 2025. ГОДИНЕ

Члан 1

До доношења Одлуке о буџету општине Беране за 2025. годину, вршиће се привремено финансирање потрошачких јединица за период јануар-март 2025. године.

Члан 2

У периоду јануар-март 2025. године, за привремено финансирање потрошачким јединицама одобравају се средства мјесечно до износа 1/12 (једне дванаестине) остварених расхода у претходној фискалној години.

Члан 3

Привремене мјесечне планове примитака и издатака буџета општине Беране за период јануар-март 2025. године, донијеће Предсједник општине Беране на предлог Секретаријата за финансије и економски развој.

Члан 4

Примици који се остваре и издаци који се изврше на основу припремних мјесечних планова у периоду јануар-март 2025. године, чиниће саставни дио Одлуке о буџету општине Беране за 2025. годину.

Члан 5

Права, обавезе и овлашћења потрошачких јединица која су утврђене Одлуком о буџету општине Беране за 2024. годину, користиће се по овој одлуци у периоду привременог финансирања до доношења Одлуке о буџету општине за 2025. годину.

Члан 6

Ова одлука ступа на снагу даном доношења, а објавиће се у "Службеном листу Црне Горе - Општински прописи".

**Одбор повјереника Општине Беране**

**Број: 02-016/25-3 Предсједник Одбора**

**Беране, 10.01.2025. године Златко Глигоровић**

ОБРАЗЛОЖЕЊЕ

Правни основ

Правни основ за доношење Одлуке о буџету садржан је у Закону о финансирању локалне самоуправе, Закону о буџету и фискалној одговорности, Закону о локалној самоуправи и Статута Општине Беране.

Чланом 30. ст. 2, 3. и 4. Закона о финансирању локалне самоуправе прописано je да ако се буџет не донесе у року, доноси се одлука о привременом финансирању и то најдуже за раздобље од прва три мјесеца фискалне године, да се мјесечно одобравају средства до износа од 1/12 стварних издатака у претходној фискалној години и да Одлуку о привременом финансирању доноси скупштина општине.

Чланом 37 Закона о буџету и фискалној одговорности је прописано да ако се одлука о буџету општине не донесе до 31. децембра текуће, за наредну фискалну годину, одговорно лице у општини, до доношења буџета општине, потрошачким јединицама мјесечно одобрава средства до износа 1/​12 (једне дванаестине) стварних издатака у претходној фискалној години

Чланом 38 став 1 тачка 7 Закона о локалној самоуправи, као и члану 36 став 1 тачка 7 Статута Општине Беране прописано је да Скупштина доноси буџет и завршни рачун буџета.

**Разлози за доношење**

Разлози за доношењеове одлуке се састоје у томе да je Законом прописана обавеза да општина има свој буџет, а све у циљу објезбјеђења редовног финансирања буџетских корисника и финансирања локалне самоуправе доноси се Одлука о привременом финансирању за период 01.01.2025 - 31.03.2025. године, односно до доношења Одлуке о буџету Општине Беране за 2025. годину